CELEX: 32012D0703
Language: hu
Date: 2012-11-13 00:00:00
Title: 2012/703/EU: A Tanács határozata ( 2012. november 13. ) a nemzeti központi bankok külső könyvvizsgálóiról szóló 1999/70/EK határozatnak a Central Bank of Ireland külső könyvvizsgálói tekintetében történő módosításáról

16.11.2012   
            
            
               HU
            
            
               Az Európai Unió Hivatalos Lapja
            
            
               L 319/6
            
         A TANÁCS HATÁROZATA
   (2012. november 13.)
   a nemzeti központi bankok külső könyvvizsgálóiról szóló 1999/70/EK határozatnak a Central Bank of Ireland külső könyvvizsgálói tekintetében történő módosításáról
   (2012/703/EU)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról és az Európai Unió működéséről szóló szerződéshez csatolt (4.) jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Banc Ceannais na hÉireann/Central Bank of Ireland külső könyvvizsgálóiról szóló 2012. szeptember 14-i ajánlására (EKB/2012/20) (1),
   mivel:
   
               (1)
            
            
               Az Európai Központi Bank (EKB) és az eurórendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Central Bank of Ireland jelenlegi külső könyvvizsgálóinak megbízatása a 2011-es pénzügyi év ellenőrzését követően lejár. Ezért külső könyvvizsgálók kinevezése szükséges a 2012. pénzügyi évtől.
            
         
               (3)
            
            
               A Central Bank of Ireland az RSM Farrell Grant Sparkst választotta külső könyvvizsgálójaként a 2012–2016-os pénzügyi évekre.
            
         
               (4)
            
            
               Az EKB Kormányzótanácsa azt ajánlotta, hogy az RSM Farrell Grant Sparkst nevezzék ki a 2012–2016-os pénzügyi évekre a Central Bank of Ireland külső könyvvizsgálójaként.
            
         
               (5)
            
            
               Helyénvaló az EKB Kormányzótanácsának ajánlását követni, és az 1999/70/EK tanácsi határozatot (2) ennek megfelelően módosítani,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (5) bekezdése helyébe a következő szöveg lép:
   
      „(5)   A Tanács az RSM Farrell Grant Sparkst mint a Central Bank of Ireland külső könyvvizsgálóját jóváhagyja.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2012. november 13-án.
      
         
            a Tanács részéről
         
         
            az elnök
         
         V. SHIARLY
      
   
   
      (1)  HL C 286., 2012.9.22., 1. o.
   
      (2)  HL L 22., 1999.1.29., 69. o.